Խոսքը հատկապես գնում է «Ելք» բլոկի մասին, որը ապրիլյան ընտրությունների արդյունքներով կարողացավ 9 տեղ զբաղեցնել խորհրդարանում: «Ելք»-ում վախենում են, որ ԱՄՆ-ի կողմից սահմանափակող միջոցառումները էլ ավելի են թուլացնելու ԵԱՏՄ լոկոմոտիվը հանդիսացող ռուսական տնտեսությունը: Հետևաբար՝ Հայաստանի անդամակցությունը կառույցին՝ հղի է բազմաթիվ ռիսկերով ու վատնումներով: Ահա այսպես են գտնում տվյալ քաղաքական ուժի ներկայացուցիչները: Որպես այլընտրանք՝ «Ելք»-ն առաջարկում է ստորագրել Ասոցացման համաձայնագիր Եվրոմիության հետ: Սակայն ամեն ինչից դատելով՝ տեղի «եվրոինտեգրատորների» քաղաքական հռետորաբանությունը տնտեսական լուրջ իրողություններ այստեղ չի տեսնում: Իսկ այդ իրողությունները բխում են նրանից, որ Ռուսաստանը Հայաստան մտնող մասնավոր տրանսֆերների հիմնական աղբյուրն ու հայկական արդյունաբերական ապրանքների սպառման խոշորագույն շուկաներից մեկն է: